Πρόταση οδηγίας του Συμβουλίου για την τροποποίηση της οδηγίας 90/539/ΕΟΚ σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες

(96/C 15/09)

COM(95) 535 τελικό - 95/0268(CNS)

(Υποβλήθηκε από την Επιτροπή στις 10 Νοεμβρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι το άρθρο 12 παράγραφος 1 της οδηγίας 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, θεσπίζει κανόνες που εφαρμόζονται για τα πουλερικά και τα αυγά για επώαση που προορίζονται για τα κράτη μέλη ή περιοχές των κρατών μελών, το καθεστώς των οποίων έχει αναγνωρισθεί σύμφωνα με το άρθρο 12 παράγραφος 2 της οδηγίας 7

ότι η απόφαση 93/152/ΕΟΚ της Επιτροπής της 8ης Φεβρουαρίου 1993 για τη θέσπιση των κριτηρίων που θα πρέπει να χρησιμοποιούνται για τα εμβόλια κατά της ασθένειας Newcastle στο πλαίσιο συνήθων προγραμμάτων εμβολιασμού (2) εφαρμόζεται από 1ης Ιανουαρίου 1995 7

ότι είναι σκόπιμο, λαμβανομένης υπόψη της εν λόγω κατάστασης, να τροποποιηθεί η οδηγία 90/539/ΕΟΚ, και ιδίως το άρθρο 12 7

ότι το άρθρο 11 της οδηγίας προβλέπει, για πρακτικούς λόγους, ειδικό καθεστώς για τις ενδοκοινοτικές συναλλαγές ιδιαίτερα μικρών παρτίδων πουλερικών 7 ότι το εμπόριο ατροπίδωτων θα πρέπει, ωστόσο, να συμπεριληφθεί στις ειδικές διατάξεις της οδηγίας 7

ότι είναι σκόπιμο να τροποποιηθούν οι κανόνες των συναλλαγών που εφαρμόζονται για τρίτες χώρες, έτσι ώστε να παρασχεθεί η δυνατότητα θέσπισης κανόνων για την απομόνωση (καραντίνα),

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 90/539/ΕΟΚ τροποποιείται ως ακολούθως:

1. Στο άρθρο 11 προστίθεται μια νέα παράγραφος 3 ως εξής:

«3. Οι διατάξεις του παρόντος άρθρου δεν εφαρμόζονται για αποστολές που περιλαμβάνουν ατροπίδωτα ή αυγά ατροπίδωτων για επώαση.»

2. Το άρθρο 12 παράγραφος 1 αντικαθίσταται από το ακόλουθο κείμενο:

«1. Σε περίπτωση αποστολών πουλερικών από κράτη μέλη ή περιοχές κρατών μελών όπου εμβολιάζονται τα πουλερικά που αναφέρονται στο άρθρο 1 κατά της ασθένειας Newcastle, σε ένα κράτος μέλος ή περιοχή ενός κράτους μέλους, το καθεστώς του οποίου έχει καθοριστεί σύμφωνα με την παράγραφο 2 ανωτέρω, ισχύουν οι ακόλουθοι συμπληρωματικοί κανόνες:

α) οι νεοσσοί μιας ημέρας (συμπεριλαμβανομένων των νεοσσών που προορίζονται για την ανανέωση των αποθεμάτων κυνηγίου) δεν θα πρέπει να εμβολιάζονται κατά της ασθένειας Newcastle 7

β) τα πουλερικά αναπαραγωγής και παραγωγής θα πρέπει:

- να μην είναι εμβολιασμένα κατά της ασθένειας Newcastle, και

- να έχουν απομονωθεί επί 14 ημέρες πριν από την αποστολή, είτε σε μία εκμετάλλευση είτε σε ένα σταθμό απομόνωσης υπό την εποπτεία του επίσημου κτηνιάτρου. Σχετικά με το θέμα αυτό, κανένα πουλερικό στην εκμετάλλευση προέλευσης ή στο σταθμό απομόνωσης, ανάλογα με την περίπτωση, δεν θα πρέπει να έχει εμβολιασθεί κατά της ασθένειας Newcastle κατά τη διάρκεια 21 ημερών πριν από την αποστολή και κανένα πτηνό το οποίο δεν προορίζεται για αποστολή δεν θα πρέπει να έχει εισέλθει στην εκμετάλλευση ή στο σταθμό απομόνωσης κατά τη διάρκεια του εν λόγω χρόνου 7 επιπλέον, δεν θα πρέπει να διεξάγονται εμβολιασμοί στους σταθμούς απομόνωσης, και

- πρέπει να έχουν υποστεί, κατά τη διάρκεια των 14 ημερών πριν από την αποστολή, δειγματοληπτική ορολογική δοκιμή με αρνητικό αποτέλεσμα σχετικά με την ανίχνευση αντισωμάτων της ασθένειας Newcastle, σύμφωνα με τους λεπτομερείς κανόνες που εγκρίθηκαν με τη διαδικασία που ορίζεται στο άρθρο 32 7

γ) τα πουλερικά σφαγής πρέπει να προέρχονται από σμήνη τα οποία:

- εάν δεν είναι εμβολιασμένα κατά της ασθένειας Newcastle, να πληρούν τις απαιτήσεις που αναφέρονται στο τρίτο εδάφιο του στοιχείου β),

- εάν έχουν εμβολιασθεί, να έχουν υποστεί, κατά τη διάρκεια των 12 ημερών πριν από την αποστολή και με βάση ένα αντιπροσωπευτικό δείγμα, μια δοκιμή για την απομόνωση του ιού της ασθένειας Newcastle, σύμφωνα με τους λεπτομερείς κανόνες που έχουν εγκριθεί με τη διαδικασία που ορίζεται στο άρθρο 32.»

3. Το άρθρο 12 παράγραφος 4 διαγράφεται.

4. Το άρθρο 26 παράγραφος 2 αντικαθίσταται από το ακόλουθο κείμενο:

«2. Η Επιτροπή δύναται, σύμφωνα με τη διαδικασία που ορίζεται στο άρθρο 32, να αποφασίζει ότι τα εισαχθέντα πουλερικά, αυγά για επώαση ή πουλερικά που έχουν προέλθει από την επώαση εισαχθέντων αυγών, θα πρέπει να βρίσκονται σε καραντίνα ή να είναι απομονωμένα για περίοδο η οποία δεν υπερβαίνει τους δύο μήνες.»

5. Προστίθεται το εξής νέο άρθρο 27:

«Άρθρο 27

Κατά παρέκκλιση από τις διατάξεις των άρθρων 20 έως 24, η Επιτροπή δύναται, σύμφωνα με τη διαδικασία που ορίζεται στο άρθρο 32, να αποφασίζει ότι επιτρέπεται η εισαγωγή πουλερικών και αυγών για επώαση από τρίτες χώρες στην περίπτωση που οι εν λόγω εισαγωγές δεν πληρούν τις διατάξεις των άρθρων 20 έως 24. Οι λεπτομερείς κανόνες για τις εν λόγω εισαγωγές θα καθορίζονται παράλληλα με την ίδια διαδικασία. Οι εν λόγω κανόνες θα προϋποθέτουν υποχρεωτική απομόνωση και δοκιμή για την ανίχνευση της γρίππης των πτηνών, της ασθένειας Newcastle και οποιασδήποτε άλλης σχετικής ασθένειας.»

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία, το αργότερο μέχρι την 31η Δεκεμβρίου 1995 και ενημερώνουν σχετικά την Επιτροπή.

Κατά την έγκριση των εν λόγω μέτρων τα κράτη μέλη φροντίζουν ώστε να περιλαμβάνεται αναφορά στην παρούσα οδηγία ή να συνοδεύονται τα μέτρα αυτά από την εν λόγω αναφορά κατά την επίσημη δημοσίευσή τους. Οι μέθοδοι με τις οποίες γίνεται η εν λόγω αναφορά θεσπίζονται από τα κράτη μέλη.

2. Τα κράτη μέλη ανακοινώνουν στην Επιτροπή τα κείμενα των διατάξεων της εθνικής νομοθεσίας τα οποία εγκρίνουν στον τομέα τον οποίο αφορά η παρούσα οδηγία.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ αριθ. L 303 της 31. 9. 1990, σ. 6.

(2) ΕΕ αριθ. L 59 της 12. 3. 1993, σ. 35.